open-index/open-wikipedia-markdown huggingface dataset:
จูบา

**จูบา** () เป็นเมืองหลวงของประเทศซูดานใต้ เมืองแห่งนี้ตั้งอยู่ริมแม่น้ำไวต์ไนล์

## ประชากร
ในปี ค.ศ. 2011 ประชากรในเมืองหลวงจูบามีจำนวน 372,410 คน
ตารางแสดงการเปลี่ยนแปลงของประชากร

จนถึงปัจจุบันในปี ค.ศ. 2006 ถนนในเมืองหลวงจูบาสร้างขึ้นโดยชาวอังกฤษสร้างขึ้นในปี ค.ศ. 1950 เมืองแห่งนี้เป็นที่ตั้งของมหาวิทยาลัยแห่งชาติจูบา

## อ้างอิง

หมวดหมู่:เมืองหลวงในทวีปแอฟริกา
หมวดหมู่:เมืองในประเทศซูดานใต้
โดโดมา

**โดโดมา** () เป็นเมืองหลวงของประเทศแทนซาเนีย การสำรวจประชากรในเมืองนี้ใน ค.ศ. 2012 มีจำนวนประชากร 410,956 คน เมืองแห่งนี้เป็นเมืองที่ใหญ่เป็นอันดับ 3 ของประเทศแทนซาเนีย ใน ค.ศ. 1973 นั้นได้ย้ายเมืองหลวงไปยังที่นี่ สมัชชาแห่งชาติของประเทศแทนซาเนียได้รับการย้ายมาที่นี่ในเดือนกุมภาพันธ์ ค.ศ. 1996 แต่หน่วยงานราชการหลายแห่งยังคงอยู่ในเมืองหลวงเก่า (ดาร์เอสซาลาม)

โดโดมาส่วนใหญ่เป็นที่อยู่อาศัยของชนเผ่า 3 ชนเผ่าคือ โกโก (GoGo) หรือ วาโกโก (Wagogo), วารันกิ (Warangi) และชุมชนของชนกลุ่มน้อยที่ ซันดาวี (Sandawe) เมืองนี้ตั้งอยู่บนพิกัด  เมืองนี้มีประชากรที่เป็นผู้ชาย 157,469 คน (48.5%) และหญิง 166,878 คน (51.5%) รวม 74,914 ครัวเรือนและเฉลี่ยประมาณ 4.3 ครัวเรือน คน 19.2% ของประชากรเป็นโรมันคาทอลิก 

หมวดหมู่:เมืองในประเทศแทนซาเนีย
หมวดหมู่:เมืองหลวงในทวีปแอฟริกา
กรมปรึกษาชาติชั้นสูง

**กรมปรึกษาชาติชั้นสูง** ( *กฺรุมบฺรึกฺสาชาติชาน̍ขฺพส̍*; ) เป็นความร่วมมือที่เกิดจากผู้นำกัมพูชาทั้งสี่ฝ่ายเพื่อทำหน้าที่เป็นตัวแทนกัมพูชาในสหประชาชาติชั่วคราวจนกว่าการเลือกตั้งในกัมพูชาจะเสร็จสิ้น การประชุมของกรมปรึกษาชาติชั้นสูงเกิดขึ้นครั้งแรกในกรุงเทพฯเมื่อ 17 กันยายน พ.ศ. 2533 ที่สถานเอกอัครราชทูตกัมพูชาในประเทศไทย สมาชิกมี 12 คน ประกอบด้วย ฝ่ายรัฐบาลพนมเปญ 6 คน คือ ฮุน เซน, กง ซัมโบล, ฮอร์ นัมฮง, สิน สอง, เตีย บัญ, และเจียม สงวน ฝ่ายฟุนซินเปก 2 คนคือ พระนโรดม รณฤทธิ์ และแสง โกศล ฝ่ายแนวร่วมปลดปล่อยฯ 2 คนคือ ซอน ซาน และเอียง เมาลี ฝ่ายเขมรแดง 2 คนคือ เขียว สัมพัน และซอน เซน

ประธานกรมปรึกษาชาติชั้นสูง คือ สมเด็จพระนโรดม สีหนุ ตามมติจากการประชุมเมื่อ 24-26 มิถุนายน พ.ศ. 2534 ทุกฝ่ายยอมรับธงชาติและเพลงชาติของกรมปรึกษาชาติชั้นสูงว่าเป็นธงชาติและเพลงชาติของกัมพูชา แต่กัมพูชาทุกฝ่ายยังคงใช้ธงชาติและเพลงชาติของตนได้จนกว่าจะเลือกตั้ง ทุกฝ่ายตกลงหยุดยิงและหยุดรับความช่วยเหลือด้านอาวุธจากต่างชาติตั้งแต่ 24 มิถุนายน พ.ศ. 2534 สำนักงานใหญ่ของกรมปรึกษาชาติชั้นสูงอยู่ในกรุงพนมเปญ แต่ในระหว่างที่สำนักงานใหญ่ยังสร้างไม่เสร็จให้ใช้สถานเอกอัครราชทูตกัมพูชาในประเทศไทยเป็นสถานที่ในการประชุม กรมปรึกษาชาติชั้นสูงยังมีหน้าที่ร่างกฎหมายเลือกตั้งและรัฐธรรมนูญใหม่ของกัมพูชา

หลังจากลงนามในสนธิสัญญาสันติภาพที่กรุงปารีสเมื่อ 23 ตุลาคม พ.ศ. 2534 พระนโรดม สีหนุได้เสด็จนิวัตพนมเปญในฐานะประธานกรมปรึกษาชาติชั้นสูงเมื่อ 14 พฤศจิกายน พ.ศ. 2534 และได้มีหลายประเทศเปิดสถานทูตเพื่อสร้างสัมพันธไมตรีกับกรมปรึกษาชาติชั้นสูง

## อ้างอิง

หมวดหมู่:รัฐบาลกัมพูชา
หมวดหมู่:ประวัติศาสตร์กัมพูชา
บรรเลงฝัน บันดาลรัก

***บรรเลงฝัน บันดาลรัก*** () เป็นภาพยนตร์ฝรั่งเศส แนวโรแมนติก คอมเมดี้ ดรามา นำเสนอในแบบภาพยนตร์เงียบ ขาว-ดำ ย้อนยุคเหมือนช่วงต้นของอุตสาหกรรมภาพยนตร์ในทศวรรษ 1920

ภาพยนตร์กำกับโดยมีแชล อาซานาวีซียุส (Michel Hazanavicius) นำแสดงโดยฌ็อง ดูว์ฌาร์แด็ง และเบเรนิส เบโฌ (Bérénice Bejo) เป็นเรื่องราวเกี่ยวกับฮอลลีวูดระหว่างปี ค.ศ. 1927 ถึง 1932 โดยพูดถึงความสำคัญของนักแสดงภาพยนตร์เงียบที่มีอายุมากกว่า กับนักแสดงสาวดาวรุ่ง

ดูว์ฌาร์แด็งได้รับรางวัลนักแสดงชายยอดเยี่ยมจากเทศกาลภาพยนตร์เมืองกาน ค.ศ. 2011 ที่ภาพยนตร์เรื่องนี้ฉายรอบปฐมทัศน์ ภาพยนตร์ได้รับการเสนอชื่อเข้าชิงรางวัลลูกโลกทองคำ 6 สาขา มากกว่าเรื่องใดที่เข้าชิง และได้รางวัล 3 รางวัล คือสาขาภาพยนตร์ยอดเยี่ยมประเภทเพลงหรือตลก, เพลงประกอบยอดเยี่ยม และดูว์ฌาร์แด็งได้รับรางวัลนักแสดงนำชายยอดเยี่ยมประเภทดนตรีหรือตลก ในเดือนมกราคม ค.ศ. 2012 ภาพยนตร์ได้รับการเสนอชื่อเข้าชิงรางวัลบาฟต้า 12 สาขา มากกว่าเรื่องใดที่เข้าชิง ได้รับรางวัล 7 รางวัล มากที่สุดในค่ำคืนนั้น โดยได้รางวัลภาพยนตร์ยอดเยี่ยม ผู้กำกับภาพยนตร์ยอดเยี่ยม และบทภาพยนตร์ดั้งเดิมยอดเยี่ยม นักแสดงชายยอดเยี่ยม ภาพยนตร์ยังได้รับการเสนอชื่อเข้าชิงรางวัลออสการ์ 10 สาขาและได้รางวัล 5 รางวัล  รวมถึงในสาขาภาพยนตร์ยอดเยี่ยม ผู้กำกับภาพยนตร์ยอดเยี่ยม นักแสดงนำชายยอดเยี่ยม

## อ้างอิง

## แหล่งข้อมูลอื่น
* 

หมวดหมู่:ภาพยนตร์ที่ออกฉายในปี พ.ศ. 2554
หมวดหมู่:ภาพยนตร์ฝรั่งเศส
หมวดหมู่:ภาพยนตร์ยอดเยี่ยม รางวัลออสการ์
หมวดหมู่:ภาพยนตร์ที่มีฉากในลอสแอนเจลิส
หมวดหมู่:ภาพยนตร์ที่ถ่ายทำในลอสแอนเจลิส
หมวดหมู่:ภาพยนตร์ขาวดำ
ไชนีสซูเปอร์ลีก

**ไชนีสซูเปอร์ลีก** (), ซูเปอร์ลีกที่ถูกสร้างขึ้นโดยสมาคมฟุตบอลจีนมาแทนลีกเดิมที่มีชื่อว่า **เจีย-เอลีก (Jia-A League) **ในปี 2547  โดยเริ่มต้นมีเพียง 12 ทีมเข้าร่วมการแข่ง จนกระทั่งในปี 2552 ได้เพิ่มจำนวนทีมเข้าร่วมเป็น 16 ทีม

## ผู้สนับสนุน
* 2547: Siemens (ซีเมนส์ ไชนีสซูเปอร์ลีก)
* 2548: ไม่มีผุ้สนับสนุน (ไชนีสซูเปอร์ลีก)
* 2549: **iPhox** (ไอพอก ไชนีสซูเปอร์ลีก)
* 2550 ถึง 2551: **Kingway** (คิงเวย์ ไชนีสซูเปอร์ลีก)
* 2552 ถึง 2553: **Pirelli** (พิเรลลี่ ไชนีสซูเปอร์ลีก)
* 2554 ถึง 2556: **Wanda Plaza** (ว่านต๋า ไชนีสซูเปอร์ลีก)
* 2557 ถึง 2565: **Ping An Insurance** (ไชนา ผิงอัน ไชนีสซูเปอร์ลีก)

## ประวัติ

## สโมสรในซูเปอร์ลีก

## ทีมชนะเลิศ
### ไชนีสซูเปอร์ลีก

### เจีย-เอลีก

### สโมสรที่ประสบความสำเร็จ

## รางวัล
 รางวัลอย่างเป็นทางการจาก CSL  ผู้เล่นยอดเยี่ยม ผู้จัดการ และ กรรมการประจำฤดูกาล ขึ้นอยู่กับประสิทธิภาพของพวกเขาในช่วงฤดูนั้น 
**รางวัล มิสเตอร์ ฟุตบอลลีก โกล์เด้นบอล**
รางวัลดาวซัลโว**โกล์เด้นบูต**
รางวัลดาวซัลโวสำหรับนักแตะจีน
**รางวัลกรรมการยอดเยี่ยมประจำปี**
**รางวัลผู้จัดการทีมยอดเยี่ยมประจำปี**
**รางวัลเยาวชนยอดเยี่ยมประจำปี**

### นักเตะทรงคุณค่าของลีก
รางวัลนักเตะทรงคุณค่าของลีก มีชื่อว่า *มิสเตอร์ ฟุตบอลลีก โกล์เด้นบอล*

### ผู้ทำประตูสูงสุด
รางวัลดาวซัลโว"รางวัล โกล์เด้นบูต"

### ผู้ฝึกสอนยอดเยี่ยม
ที่ได้รับรางวัลไม่จำเป็นต้องไปที่ผู้ฝึกสอนของทีมชนะเลิศ

## ทีมชนะเลิศลีกสำรอง
ในช่วงที่ลีกสุดของยังใช้ชื่อเจีย-เอลีก (Jia-A League), ลีกทีมสำรองมีชื่อเรียกว่า "โอลิมปิก ลีก" หรือว่า "โคคา-โคล่า ลีก", และไม่มีการแข่งขันลีกสำรองในฤดูกาล 2547 กับ 2548 ของไชนีสซูเปอร์ลีก  และกลับมาเริ่มลีกสำรองกันโดยร่วมเอาทีมจากไชนีสซูเปอร์ลีก ไชนีสลีก 1 และ  ไชนีสลีก 2 เข้าแข่งขัน

## ทีมชนะเลิศลีกเยาวชน
มีลักษณะการจัดการเหมือนกับลีกทีสำรอง ในช่วงแรกใช้ชื่อรายการแข่งขันว่า "แอดดิดาสลีก" จนกระทั่งในปี 2548 ได้เปลี่ยนมาเป็น "ไนกี้ลีก"

## อ้างอิง

## แหล่งข้อมูลอื่น
* Official site of the Chinese Super League  
* Official site of the Chinese Football Association 
* China League and Cup History on RSSSF 
* China League and Cup History  at The Chinese Soccer Statistics Collection 
* เล่าเรื่องบอลจีน - Chinese Super League ทางเฟซบุ๊ก


หมวดหมู่:ลีกกีฬาในประเทศจีน
หมวดหมู่:ฟุตบอลในประเทศจีน
หมวดหมู่:ฟุตบอลลีกสูงสุด
หมวดหมู่:ลีกกีฬาที่ก่อตั้งในปี พ.ศ. 2547
เอพริลฟูลส์เดย์

**เอพริลฟูลส์เดย์** () เป็นกลุ่มศิลปินชายชาวไทย ค่ายอาร์เอส ประกอบด้วย วา-ภูกริช ตรีเทวะวงษา (ร้องนำ), อิด-อิฐ อยู่ประเสริฐ (กีต้าร์), ยอร์ช-ณัฐวุฒิ กิติไพจิตร (กลอง), เอ๊กซ์-ยศวัฒน์ เกื้อวัชรวงศ์ (เบส), ปุ๊น ตรีรัตน์ ศิริจันทโรภาส (คีย์บอร์ด)

## ประวัติ
วงเอพริลฟูลส์เดย์นั้นได้ก่อตั้งจากสมาชิก 3 คนคือ  ยอร์ช-ณัฐวุฒิ กิติไพจิตร (กลอง), เอ๊กซ์-ยศวัฒน์ เกื้อวัชรวงศ์ (เบส), ปุ๊น ตรีรัตน์ ศิริจันทโรภาส (คีย์บอร์ด) มาก่อน ซึ่งทั้ง 3 คนนี้เป็นเพื่อนกันมาตั้งแต่สมัยเรียนอยู่โรงเรียนนานาชาติเอกมัย ตั้งแต่เกรด 4 และได้ฟอร์มวงกันมาเรื่อย ๆ จนได้มีโอกาสมาออกซิงเกิลกับทางค่าย RS

## ผลงาน
### อัลบั้ม April Fools' Day (ปี 2009)
* ซิงเกิล เพลง "น่ารัก ขอรักน่า"
* ซิงเกิล เพลง "เพื่อนกัน ฝันถึงทุกคืน"

## อ้างอิง

หมวดหมู่:ศิลปินสังกัดอาร์เอส
หมวดหมู่:กลุ่มดนตรีสัญชาติไทย
ลาร์ส อุนเนอร์ชตัล

**ลาร์ส อุนเนอร์ชตัล** () นายทวารชาวเยอรมันจากทีมฟอร์ทูนาดึสเซิลดอร์ฟ ทีมในระดับ ลีกา 2 เยอรมัน 

## ประวัติ
**ลาร์ส อุนเนอร์ชตัล** เกิดเมื่อวันที่ 20 กรกฎาคม 2533 ที่ อิบเบนบูเรน เยอรมันตะวันตก 

## อาชีพค้าแข้ง
### ชัลเคอ 04
อุนเนอร์ชตัลยายเข้ามาร่วมทีมเยาวชนชุด **ยู-19** ของ ชัลเคอ 04 เมื่อปี 2552 ต่อมาในปี 2554 ราล์ฟ รังนิก กุนซือของทีมในขณะนั้นไ??้ؔดึงอุนเนอร์ชตัลขึ้นมาเป็นมือ 2 ของทีมชุดใหญ่ต่อจาก ราล์ฟ ไฟร์มันน์ ปีต่อมาคือปี 2555 ถือได้ว่าเป็นปีที่ดีที่สุดของอุนเนอร์ชตัล
เพราะเขาได้ขึ้นเป็นมือ 1 แทนไฟร์มันน์ที่เจ็บหนักพักทั้งฤดูกาลซึ่งอุนเนอร์ชตัลก็
ทำผลงานได้ดีจนได้ต่อสัญญาไปจนถึง 30 มิถุนายน 2558 เมื่อจบฤดูกาล

แต่ในปี 2556 อุนเนอร์ชตัลก็ต้องกลับมาเป็นมือ 2 อีกครั้งเมื่อทางสโมสรได้ดึงตัว ติโม ฮิลเดบรันด์ เข้ามาเป็?นมือ 1 แทนไฟร์มันน์ที่ยังมีอาการบาดเจ็บอยู
ทำให้อุนเนอร์ชตัลมีโอกาสลงเล่นน้อยโดยได้ลงเล่นเพียง 13 นัดและกลายเป็นมือ 3 เมื่อไฟร์มันน์หายบาดเจ็บ

### อาร์เบราว์
วันที่ 24 มกราคม 2557 สโมสร อาร์เบราว์ ในลีกสวิตเซอร์แลนด์ได้ยืมตัวอุนเนอร์ชตัลมาร่วมทีมจนจบฤดูกาล

### ฟอร์ทูน่า ดุสเซลดอร์ฟ
เมื่อจบฤดูกาล 2556-2557 อุนเนอร์ชตัลได้ประกาศว่าย้ายไปร่วมทีม ฟอร์ทูน่า ดุสเซลดอร์ฟ

## เกียรติประวัติ
### ชัลเคอ 04
* เดเอ็ฟเบ โพคาล - 2554

หมวดหมู่:นักฟุตบอลชาวเยอรมัน
หมวดหมู่:ผู้รักษาประตูฟุตบอล
หมวดหมู่:บุคคลจากรัฐนอร์ทไรน์-เว็สท์ฟาเลิน
หมวดหมู่:ผู้เล่นสโมสรฟุตบอลชัลเคอ 04
หมวดหมู่:ผู้เล่นฟอร์ทูนาดึสเซิลดอร์ฟ
หมวดหมู่:ผู้เล่นเฟเฟเฟ-เฟ็นโล
หมวดหมู่:ผู้เล่นเปเอสเฟ ไอนด์โฮเฟิน
หมวดหมู่:ผู้เล่นสโมสรฟุตบอลตเว็นเตอ
มาร์ค-อันเดร แทร์ สเตเกิน

**มาร์ค-อันเดร แทร์ สเตเกิน** (; เกิด 30 เมษายน ค.ศ. 1992) เป็นนักฟุตบอลชาวเยอรมนี ปัจจุบันลงเล่นให้กับบาร์เซโลนา ในลาลิกา ลีกสูงสุดของสเปน และทีมชาติเยอรมนี ในตำแหน่งผู้รักษาประตู

ตัวเขาอยู่กับโบรุสซีอาเมินเชินกลัทบัคทั้งสิ้น 4 ปี ลงเล่นเกมบุนเดสลีกา ทั้งสิ้น 108 นัด เขาได้ย้ายร่วมทีมบาร์เซโลนา ด้วยค่าตัว 12 ล้านยูโร เขาคว้าสามแชมป์ในฤดูกาลแรกกับทีมจากกาตาลัน ในฤดูกาลล่าสุดตัวเขาลงเล่นครบ 38 นัดในลีกและพาทีมคว้าแชมป์ลาลิกา

สเตเกิน ได้รับใช้ทีมชาติเยอรมนีตั้งแต่ทีมรุ่นอายุไม่เกิน 16 ปี จนถึงได้ขึ้นไปเล่นชุดใหญ๋ในปี ค.ศ. 2012 เขายังเป็นส่วนหนึ่งของทีมที่ผ่านเข้าสู่รอบรองชนะเลิศ ฟุตบอลชิงแชมป์แห่งชาติยุโรป 2016, ชนะเลิศ ฟีฟ่าคอนเฟเดอเรชันส์คัพ 2017 และการตกรอบแรกในฟุตบอลโลก 2018 ที่รัสเซีย อีกด้วย แต่โดยส่วนมากเขาจะตกเป็นตัวสำรองของมานูเอ็ล น็อยเออร์

## สถิติอาชีพ
### สโมสร

### ทีมชาติ

## เกียรติประวัติ
### สโมสร
**บาร์เซโลนา**
* ลาลิกา: 2014–15, 2015–16, 2017–18, 2018–19
* โกปาเดลเรย์: 2014–15, 2015–16, 2016–17, 2017–18, 2020–21
* ซูเปร์โกปาเดเอสปัญญา: 2016, 2018
* ยูฟ่าแชมเปียนส์ลีก: 2014–15
* ยูฟ่าซูเปอร์คัพ: 2015
* ฟุตบอลชิงแชมป์สโมสรโลก: 2015

### ทีมชาติ
**เยอรมนี**
* ฟุตบอลชิงแชมป์แห่งชาติยุโรปรุ่นอายุไม่เกิน 17 ปี: 2009
* ฟีฟ่าคอนเฟเดอเรชันส์คัพ: 2017

### รางวัลส่วนบุคคล
* ฟุตบอลชิงแชมป์แห่งชาติยุโรปรุ่นอายุไม่เกิน 17 ปี ทีมยอดเยี่ยมประจำการแข่งขัน: 2009
* เหรียญฟริทซ์ วัลเทอร์: รุ่นอายุไม่เกิน 17 ปี เหรียญทองแดง 2009
* เหรียญฟริทซ์ วัลเทอร์: รุ่นอายุไม่เกิน 19 ปี เหรียญทอง 2011
* *[[คิกเกอร์ (นิตยสารกีฬา)|คิกเกอร์]]*: บุนเดสลีกา ผู้รักษาประตูยอดเยี่ยมประจำฤดูกาล 2011–12
* ยูฟ่าแชมเปียนส์ลีก ทีมยอดเยี่ยมประจำการแข่งขัน: 2014–15
* ยูฟ่าเซฟยอดเยี่ยมประจำฤดูกาล: 2014–15
* ฟีฟ่าคอนเฟเดอเรชันส์คัพ 2017 ผู้เล่นยอดเยี่ยมในนัดชิงชนะเลิศ: 2017
* ฟิฟโปรเวิลด์ ทีมลำดับที่ 5: 2018
* ทีมแห่งปีของยูฟ่า: 2018

## บันทึก


## อ้างอิง

## แหล่งข้อมูลอื่น

*FC Barcelona official profile
*
*
*

หมวดหมู่:นักฟุตบอลชาวเยอรมัน
หมวดหมู่:ผู้เล่นในลาลิกา
หมวดหมู่:ผู้เล่นในบุนเดิสลีกา
หมวดหมู่:บุคคลจากเมินเชินกลัทบัค
หมวดหมู่:ผู้รักษาประตูฟุตบอล
หมวดหมู่:ผู้เล่นสโมสรฟุตบอลบาร์เซโลนา
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในฟุตบอลโลก 2022
หมวดหมู่:นักฟุตบอลต่างชาติในลีกสเปน
หมวดหมู่:ผู้เล่นในชุดชนะเลิศยูฟ่าแชมเปียนส์ลีก
หมวดหมู่:ผู้เล่นโบรุสซีอาเมินเชินกลัทบัค
หมวดหมู่:ผู้เล่นในฟุตบอลชิงแชมป์แห่งชาติยุโรป 2024
เดอะเมโลดี้ รักทำนองนี้

**เดอะเมโลดี้ รักทำนองนี้** () เป็นภาพยนตร์แนวโรแมนติก ดราม่า ฉายในโรงภาพยนตร์ในวันที่ 14 กุมภาพันธ์ พ.ศ. 2555 กำกับโดย ทศพล ศรีสุคนธรัตน์ ภาพยนตร์ทำรายได้ 6 ล้านบาท

## เนื้อเรื่องโดยย่อ
เมื่อเส้นทางชีวิตของ วิน (วรเวช ดานุวงศ์) นักร้องและนักแต่งเพลงยอดนิยมผู้มีความมั่นใจในตัวเองสูง กำลังเข้าสู่ช่วงขาลงแบบสุดสุด ความเปลี่ยนแปลงที่ยากจะยอมรับทำให้วินหนีไปซ่อนตัวที่แม่ฮ่องสอน เมืองเล็ก ๆ บนภูเขาสูงที่ทำให้เขาบังเอิญพบกับ หมอก (ปริยฉัตร ลิ้มธรรมมหิศร) นักเปียโนฝีมือดี สาวจอมตื๊อที่มักชอบบังคับให้เขาทำในสิ่งที่เกลียดอยู่เสมอ และแล้วเธอก็เข้ามาเปลี่ยนแปลงชีวิตของเขาโดยไม่รู้ตัว ความใกล้ชิดและดนตรีทำให้วินได้เรียนรู้ว่า ทำนองเพลงที่บรรเลงได้ไพเราะที่เขาค้นหามาตลอดชั่วชีวิตคือเสียงหัวใจของผู้หญิงที่อยู่ตรงหน้าของเขานี่เอง แต่กว่าวินจะรู้ตัว โชคชะตาก็นำพาอุปสรรคสำคัญเข้ามา สิ่งที่จะทำให้วินและหมอกเรียนรู้ที่จะเป็นแรงบันดาลใจของกันและกัน บททดสอบที่จะทำให้คู่รักทุกคู่รู้จักไขว่คว้าความสุข แม้ว่าจะอยู่ในมุมมืดมิดของความทุกข์ที่กำลังก่อตัวขึ้นมา เพลงที่เธอแต่งทำนองและเขาช่วยแต่งคำร้องที่บริสุทธิ์ที่สุดที่บทเพลงทั้งหมดเคยบรรเลงมา

## นักแสดง
* "วิน" รับบทโดย วรเวช ดานุวงศ์
* "หมอก" รับบทโดย ปริยฉัตร ลิ้มธรรมมหิศร
* "น้องพลอย" รับบทโดย ด.ญ. ชินารดี อนุพงษ์ภิชาติ
* "แม่ของหมอก" รับทโดย วาสนา สิทธิเวช

## เพลงประกอบ
* "The Melody" ขับร้องโดย วรเวช ดานุวงศ์
* "รักที่ไม่มีคำว่ารัก" ขับร้องโดย วรเวช ดานุวงศ์
* "ความรักไม่มีวันสุดท้าย" ขับร้องโดย วรเวช ดานุวงศ์ และปริยฉัตร ลิ้มธรรมมหิศร

## งานสร้างภาพยนตร์
### การประชาสัมพันธ์
การประชาสัมพันธ์ของภาพยนตร์เรื่องนี้เริ่มมีการประชาสัมพันธ์ให้ข้อมูลของภาพยนตร์ตั้งแต่เดือนกุมภาพันธ์ หลังจากนั้นมีงานเปิดตัวภาพยนตร์ในวันที่ 7 กุมภาพันธ์ พ.ศ. 2555 ณ ลานอินฟินิซิตี้ ชั้น 5 โรงภาพยนตร์พารากอนซีนีเพล็กซ์

## รางวัล

## อ้างอิง

## แหล่งข้อมูลอื่น
* 
* The Melody รักทำนองนี้  ที่ OLDTHAITV 
หมวดหมู่:ภาพยนตร์ไทย
ท็องกา โลอา

**ท็องกา โลอา** (Tonga Loa) มีชื่อจริงว่า **เทวีตะ ทูอะโมเอโลอา เฟไตอะกีโมเออะตะ ฟีฟีตะ** (Tevita Tu'amoeloa Fetaiakimoeata Fifita); 7 พฤษภาคม ค.ศ. 1983 เป็นนักมวยปล้ำอาชีพชาวอเมริกันที่ปล้ำในWWE และNJPW เป็นแชมป์ IWGP Tag Team Championship และNEVER Openweight 6-Man Tag Team Championship

## แชมป์และรางวัล
* **[[Florida Championship Wrestling]]**
** FCW Florida Tag Team Championship (1 time) – with CJ Parker
* **[[New Japan Pro-Wrestling]]**
** IWGP Tag Team Championship (7 times) – with Tama Tonga
** NEVER Openweight 6-Man Tag Team Championship (3 times) – with Bad Luck Fale and Tama Tonga (2), and Taiji Ishimori and Tama Tonga (1)
** World Tag League (2020) – with Tama Tonga
* ***[[Pro Wrestling Illustrated]]***
** Ranked No. 97 of the top 500 singles wrestlers in the *[[Pro Wrestling Illustrated#PWI 500|PWI 500]]* in 2019
** Ranked No. 6 of the top 50 tag teams in the *[[PWI Tag Team 50]]* in 2020 
* **[[Ring of Honor]]**
** ROH World Tag Team Championship (1 time) – with Tama Tonga
* **[[Total Nonstop Action Wrestling]]**
** TNA Gut Check (2015)
* **WrestleCircus**
** WC Big Top Tag Team Championship (1 time) – with Tama Tonga
* **[[WWE]]**
** WWE Tag Team Championship (1 time) – with Tama Tonga

## อ้างอิง

หมวดหมู่:นักมวยปล้ำอาชีพชาวอเมริกัน
หมวดหมู่:ผู้จัดการและผู้จัดการส่วนตัวมวยปล้ำอาชีพ
หมวดหมู่:บุคคลจากโฮโนลูลู
ตำบลเชียงใหม่

**เชียงใหม่** เป็นตำบลหนึ่งในอำเภอโพธิ์ชัย จังหวัดร้อยเอ็ด องค์กรปกครองส่วนท้องถิ่นในพื้นที่ คือ เทศบาลตำบลเชียงใหม่ ครอบคลุมพื้นที่ตำบลเชียงใหม่ทั้งตำบล

## ประวัติ
เทศบาลตำบลเชียงใหม่ได้รับการเปลี่ยนแปลงฐานะจากสุขาภิบาลเป็นเทศบาล ตามพระราชบัญญัติเปลียนแปลงฐานะของสุขาภิบาลเป็นเทศบาล เมื่อ พ.ศ. 2542 ในราชกิจจานุเบกษา เล่ม 116 ตอนที่ 9ก ลงวันที่ 24 กุมภาพันธ์ 2542โดยมีผลบังคับใช้ตั้งแต่วันที่ 25 พฤษภาคม 2546 และประกาศกระทรวงมหาดไทย เรื่องการยุบสภาตำบลรวมกับเทศบาลตำบล ได้ประกาศในราชกิจจานุเบกษา ฉบับประกาศทั่วไป เล่ม 121 ตอนพิเศษ ลงวันที่ 29 กันยายน 2547 โดยมีผลบังคับใช้ตั้งแต่วันประกาศในราชกิจจานุเบกษาเป็นต้นไป

## เครื่องหมาย/ตราประจำเทศบาล

ดวงตราเทศบาลเป็นรูปศาลหลักเมืองเชียงใหม่อยู่ตรงกลาง ด้านล่างเป็นพื้นทางเดินเพื่อเข้าสู่ศาลหลักเมือง

## อาณาเขต
* ทิศเหนือ ติดกับ องค์การบริหารส่วนตำบลบัวคำ  
* ทิศตะวันออก ติดกับ องค์การบริหารส่วนตำบลโพธิ์ศรีสว่าง 
* ทิศใต้ ติดกับ องค์การบริหารตำบลดอนโอง 
* ทิศตะวันตก ติดกับ องค์การบริหารส่วนตำบลสะอาด  

## ชุมชน
ประกาศด้วย 6 ชุมชน จำนวน 12 หมู่บ้าน มี พื้นที่ 28 ตารางกิโลเมตร
* ชุนชนเชียงใหม่
* ชุมชนหนองหูลิง
* ชุมชนพานลุย
* ชุมชนหนองอึ่ง
* ชุมชนเทวาประสิทธิ์
* ชุมชนโนนสว่าง

## จำนวนประชากร และครัวเรือน

ข้อมูล ณ วันที่ 1 เดือน กรกฎาคม 2561

มีประชากร จำนวน 8,262 คน

ชาย จำนวน 4,082 คน

หญิง จำนวน 4,180 คน

จำนวนครัวเรือน 2,176

## การประกอบอาชีพ

ประชาชนในเขตเทศบาล ประกอบอาชีพดังนี้

1.เกษตรกรรม

2.ค้าขาย

3.รับจ้างทั่วไป

4.รับราชการ

5.อื่นๆ

## การศึกษา

ศูนย์พัฒนาเด็กเล็ก จำนวน 3 แห่ง

กศน.ตำบล จำนวน 1 แห่ง

โรงเรียนมัธยมศึกษา จำนวน 1 แห่ง

โรงเรียนประถมศึกษา จำนวน 1 แห่ง

โรงเรียนเอกชน จำนวน 1 แห่ง

โรงเรียนอนุบาล จำนวน 2 แห่ง

## อ้างอิง
http://www.ratchakitcha.soc.go.th/DATA/PDF/2555/A/054/13.PDF

http://www.ratchakitcha.soc.go.th/DATA/PDF/2537/D/082/30.PDF

http://www.ratchakitcha.soc.go.th/DATA/PDF/2517/D/058/801.PDF 

เชียงใหม่
เชียงใหม่
หมวดหมู่:เชียง
หมวดหมู่:อำเภอโพธิ์ชัย
บุญเติม จันทะวัฒน์

**บุญเติม จันทะวัฒน์** (10 มกราคม พ.ศ. 2494 – 17 มีนาคม พ.ศ. 2553) อดีตสมาชิกสภาผู้แทนราษฎรจังหวัดร้อยเอ็ด สังกัดพรรคถิ่นไทย ได้รับการกล่าวถึงว่าเป็นสมาชิกสภาผู้แทนราษฎรที่ยากจนที่สุดในสภาผู้แทนราษฎรไทย

## ประวัติ
บุญเติม เกิดเมื่อวันที่ 10 มกราคม พ.ศ. 2494 ที่อำเภอเชียงขวัญ จังหวัดร้อยเอ็ด เป็นบุตรนายมา นางมยุรี จันทะวัฒน์ สำเร็จการศึกษาสาขานิติศาสตร์ จากมหาวิทยาลัยสุโขทัยธรรมาธิราช

บุญเติม ถึงแก่อนิจกรรมด้วยอุบัติเหตุรถจักรยานยนต์ของบุญเติม ชนกับรถโดยสาร เมื่อวันที่ 17 มีนาคม พ.ศ. 2553

## การทำงาน
บุญเติม ประกอบอาชีพทนายความ ต่อมาได้ลงสมัครรับเลือกตั้งสมาชิกสภาผู้แทนราษฎร ในการเลือกตั้ง พ.ศ. 2544 สังกัดพรรคถิ่นไทย แต่ไม่ได้รับเลือกตั้ง โดยได้คะแนนเพียง 240 คะแนน ต่อมาเศกสิทธิ์ ไวนิยมพงศ์ จากพรรคไทยรักไทย ถูกตัดสิทธิ์ทางการเมือง (ใบแดง) และให้การสนับสนุนบุญเติม ลงสมัครเลือกตั้งใหม่ ทำให้นายบุญเติม ได้รับเลือกตั้งเป็นสมาชิกสภาผู้แทนราษฎรสมัยแรก และได้รับฉายา **"สส.บ้านนอก"**  จนกระทั่งในปี พ.ศ. 2545 พรรคถิ่นไทยถูกยุบพรรค บุญเติมจึงย้ายมาสังกัดพรรคไทยรักไทย 

ต่อมาหลังพ้นจากเส้นทางการเมือง จึงหันกลับมาประกอบอาชีพทนายความ และเปิดบริษัทรถแท็กซี่ให้เช่าอยู่ในกรุงเทพฯ แต่ไม่ประสบความสำเร็จ

## เครื่องราชอิสริยาภรณ์

## อ้างอิง

หมวดหมู่:บุคคลจากจังหวัดร้อยเอ็ด
หมวดหมู่:ทนายความชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดร้อยเอ็ด
หมวดหมู่:พรรคถิ่นไทย
หมวดหมู่:นักการเมืองพรรคไทยรักไทย
หมวดหมู่:บุคคลจากสาขาวิชานิติศาสตร์ มหาวิทยาลัยสุโขทัยธรรมาธิราช
หมวดหมู่:เสียชีวิตจากอุบัติเหตุทางถนนในประเทศไทย
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
โลกอาหรับ

**โลกอาหรับ** () อดีตมีชื่อว่า **บ้านเกิดอาหรับ** () มีอีกชื่อว่า **ชาติอาหรับ** () หรือ **รัฐอาหรับ** ประกอบด้วย 22 ประเทศอาหรับที่เป็นสมาชิกสันนิบาตอาหรับ ประเทศส่วนใหญ่ตั้งอยู่ในเอเชียตะวันตก, แอฟริกาเหนือ, แอฟริกาตะวันตก และแอฟริกาตะวันออก ภูมิภาคนี้แผ่จากมหาสมุทรแอตแลนติกทางตะวันตกจรดทะเลอาหรับทางตะวันออก และจากทะเลเมดิเตอร์เรเนียนทางเหนือจรดมหาสมุทรอินเดียทางตะวันออกเฉียงใต้ ส่วนตะวันออกของโลกอาหรับมีชื่อเรียกว่าอัลมัชริก และฝั่งตะวันตกมีชื่อเรียกว่าอัลมัฆริบ ภาษาอาหรับถือเป็นภาษากลางทั่วโลกอาหรับ

มอลตา ประเทศเกาะในยุโรปใต้ที่ภาษาประจำชาติมีที่มาจากภาษาอาหรับ (ผ่านภาษาอาหรับซิซิลี) ไม่ได้รวมในภูมิภาคนี้ เช่นเดียวกันกับประเทศชาด, เอริเทรีย และอิสราเอลที่ยอมรับภาษาอาหรับเป็นหนึ่งในภาษาราชการหรือภาษาที่ใช้ในการทำงาน แต่ไม่ได้รวมในภูมิภาคนี้เนื่องไม่ได้เป็นสมาชิกสันนิบาตอาหรับ (ถึงแม้ว่าชาดและเอริเทรียจะขอเป็นสมาชิกเต็มตัวใน ค.ศ. 2014 ก็ตาม) โลกอาหรับมีประชากรรวมประมาณ 422 ล้านคน (ณ ค.ศ. 2012) และมีจีดีพีที่ 2.782 ล้านล้านดอลลาร์สหรัฐ (2018)

ในประวัติศาสตร์หลังสมัยคลาสสิก โลกอาหรับมักมีส่วนเกี่ยวโยงกับอดีตจักรวรรดิและรัฐเคาะลีฟะฮ์อาหรับ ชาตินิยมอาหรับถือกำเนิดขึ้นในช่วงครึ่งหลังของคริสต์ศตวรรษที่ 19 ร่วมกับขบวนการชาตินิยมอื่น ๆ ในจักรวรรดิออตโตมัน มีการจัดตั้งสันนิบาตอาหรับขึ้นใน ค.ศ. 1945 เพื่อเป็นตัวแทนผลประโยชน์ของอาหรับ และโดยเฉพาะอย่างยิ่ง ทำให้การรวมตัวทางการเมืองของประเทศอาหรับลุล่วงไปได้ โครงการนี้เป็นที่รู้จักกันในชื่อ อุดมการณ์รวมกลุ่มอาหรับ (Pan-Arabism)

## อ้างอิง

## บรรณานุกรม
* 

## แหล่งข้อมูลอื่น
* 

หมวดหมู่:อาหรับ
หมวดหมู่:สันนิบาตอาหรับ

หมวดหมู่:ตะวันออกกลาง
หมวดหมู่:เอเชียตะวันตก
หมวดหมู่:แอฟริกาเหนือ
หมวดหมู่:การจำแนกหมวดหมู่ประเทศ
ฟุตบอลชิงแชมป์สโมสรอาเซียน

**ฟุตบอลชิงแชมป์สโมสรอาเซียน** หรือ **อาเซียนคลับแชมเปียนชิพ** () หรือที่รู้จักกันในชื่อ **[[ช็อปปี้]]** คัพ ด้วยเหตุผลด้านการสนับสนุน เป็นการแข่งขันฟุตบอลระดับสโมสรที่จัดโดยสหพันธ์ฟุตบอลอาเซียน ระหว่างสโมสรแชมป์ในประเทศ การแข่งขันได้รับการสนับสนุนจากเอเอฟซี และฟีฟ่า คุณสมบัติในการแข่งขันเป็นของสโมสรแชมป์จากประเทศในเครือเอเอฟเอฟ บวกกับแชมป์จากอินเดียในปี 2546

## ประวัติ
การแข่งขันชิงแชมป์สโมสรอาเซียนจัดขึ้นเป็นครั้งแรกทุกสองปีในปี 2546 และ 2548

## สโมสรที่ร่วมแข่งขัน

*
* ติมอร์-เลสเต 
* ไทย
* บรูไน
* พม่า
* ฟิลิปปินส์
* มาเลเซีย
* ลาว
* เวียดนาม
* สิงคโปร์
* อินโดนีเซีย

**สมาชิกรับเชิญ**
*  อินเดีย
*  มัลดีฟส์
* ออสเตรเลีย

## ทีมชนะเลิศ

## สถิติชนะเลิศตามรายสโมสร

## สถิติชนะเลิศตามรายประเทศ

## ผู้ทำประตูสูงสุด

## ดูเพิ่ม
*เอเอฟซีแชมเปียนส์ลีกอีลิท
*เอเอฟซีแชมเปียนส์ลีกทู
*เอเอฟซีแชลเลนจ์ลีก

## อ้างอิง

## แหล่งข้อมูลอื่น
*RSSSF.com: ASEAN Club Championship 2003
*RSSSF.com: ASEAN Club Championship 2005
*AFC (Asia) Official Web Site
*AFF (ASEAN) Official Web Site


หมวดหมู่:สหพันธ์ฟุตบอลอาเซียน
สมเด็จพระราชินีดอร์จี วังโม วังชุก

**สมเด็จพระราชินีดอร์จี วังโม วังชุก พระราชชนนีแห่งภูฏาน** (, ; เสด็จพระราชสมภพเมื่อวันที่ 20 ธันวาคม ค.ศ. 1955) เป็นพระอัครมเหสีพระองค์ที่ 1 ใน สมเด็จพระราชาธิบดีจิกมี ซิงเย วังชุก พระบรมราชชนก ในสมเด็จพระราชาธิบดีจิกมี เคเซอร์ นัมเกล วังชุก พระมหากษัตริย์แห่งราชอาณาจักรภูฏานพระองค์ปัจจุบัน โดยสมเด็จพระราชาธิบดีจิกมี ซิงเย วังชุก พระราชสวามีของพระองค์ ได้ทรงสละราชสมบัติให้แด่พระราชโอรสพระองค์โตที่ประสูติกาลแด่สมเด็จพระบรมราชินีหรือพระอัครมเหสีพระองค์ที่สามขึ้นครองราชย์ โดยสมเด็จพระราชินีทั้งหมด 4 พระองค์นั้นเป็นพระพี่น้องกันทั้งหมด

**สมเด็จพระราชินีดอร์จี วังโม วังชุก** ทรงให้การพระประสูติกาลพระราชโอรส-ธิดาให้แด่ สมเด็จพระราชาธิบดีจิกมี ซิงเย วังชุก 2 พระองค์ ได้แก่
* เจ้าฟ้าหญิงโซเนม เดเชน
* เจ้าฟ้าชายจิกเยล อุกเยน วังชุก

## อ้างอิง

หมวดหมู่:ราชวงศ์วังชุก
หมวดหมู่:สมเด็จพระราชินี
หมวดหมู่:ราชินีแห่งภูฎาน
วงศ์นกเค้าแมว

**วงศ์นกเค้าแมว** หรือ **วงศ์นกเค้าแมวแท้** (, วงศ์: Strigidae) เป็นวงศ์ของนกล่าเหยื่อในอันดับ Strigiformes หรือนกเค้าแมว ใช้ชื่อวงศ์ว่า Strigidae ซึ่งแบ่งออกได้เป็น 2 วงศ์  (อีกวงศ์หนึ่ง นั่นคือ Tytonidae ซึ่งเป็นวงศ์ของนกแสก)

มีลักษณะทั่วไปที่เป็นลักษณะเด่นชัด คือ มีตากลมโตสีเหลือง และมีตาอยู่ด้านหน้า  ในบางสกุลหรือบางชนิด จะมีขนหูตั้งขึ้นต่อจากคิ้ว ตาสองข้างอยู่ด้านหน้า เหนือปาก เป็นเหมือนรูปจมูก มีเส้นสีที่แสดงเขตใบหน้าอย่างชัดเจน จะงอยปากงุ้มแหลมคม ปากงุ้มแหลม ปากและขาสีเนื้อ มีเล็บนิ้วยาวสำหรับฉีกเหยื่อที่จับได้

สีขนส่วนใหญ่ของหลัง-ปีก-อก และท้อง จะเป็นสีน้ำตาล-น้ำตาลเข้ม และมีลายน้ำตาลเข้ม-ดำ   อก และท้องจะมีสีอ่อน
กว่าหลังและปีก หางจะไม่ยาว   แต่ทั้งนี้ทั้งนั้น ลวดลายของอกและท้องรวมทั้งสีขนจะแตกต่างกันในแต่ละชนิด

นอกจากนี้แล้ว นกในวงศ์นี้ ยังสามารถหมุนคอได้เกือบรอบตัวได้ถึง 270 องศา เนื่องจากมีกระดูกสันหลังตรงคอ 14 ชิ้น ซึ่งมากกว่าสัตว์ชนิดใด ๆ ในโลก

โดยมากแล้วเป็นนกที่หากินในเวลากลางคืน โดยอาหารหลักได้แก่ หนู และสัตว์ชนิดอื่น เช่น สัตว์เลื้อยคลานขนาดเล็ก เป็นต้น มีพฤติกรรมการกินอาหารที่มักกลืนเหยื่อเข้าไปทั้งตัว และจะสำรอกส่วนที่ย่อยไม่ได้เช่น กระดูกหรือก้อนขน ออกมาเป็นก้อนทีหลัง อาจมีบางชนิดที่กินปลาเป็นอาหาร

มีขนาดแตกต่างกันมาก ตั้งแต่ นกเค้าเอลฟ์ (*Micrathene whitneyi*) ที่มีน้ำหนักเพียง 40 กรัม ความยาวลำตัวเพียง 14 เซนติเมตร ความยาวปีก 20 เซนติเมตร จนถึง นกเค้าอินทรียูเรเชีย (*Bubo bubo*) ที่มีความยาวปีกยาวกว่า 75 เซนติเมตร น้ำหนัก 4.20 กิโลกรัม นับเป็นนกที่มีขนาดใหญ่ที่สุดในวงศ์และอันดับนี้

ปัจจุบัน พบทั้งหมดราว 200 ชนิด แบ่งได้เป็น 25 สกุล ซึ่งสูญพันธุ์ไปแล้ว 4 (ดูในตาราง) พบได้ทุกทวีปทั่วโลก ไม่เว้นแม้แต่บริเวณขั้วโลกเหนือ พบได้ในหลากหลายภูมิประเทศ ตั้งแต่ในป่าดิบที่มีความสูงจากระดับน้ำทะเล 200 เมตร จนถึงชุมชนมนุษย์ในเมืองใหญ่ สำหรับในประเทศไทยพบได้ทั้งหมด 17 ชนิด 
 
## อ้างอิง

## แหล่งข้อมูลอื่น

หมวดหมู่:นกเค้าแมว
หมวดหมู่:นกแบ่งตามวงศ์
หมวดหมู่:วงศ์นกเค้าแมว
วงศ์นกแสก

**วงศ์นกแสก** (Tytonidae) เป็นวงศ์ของนกล่าเหยื่อในอันดับนกเค้าแมว (Strigiformes) ใช้ชื่อวงศ์ว่า Tytonidae 

นับเป็นวงศ์ของนกเค้าแมวอีกวงศ์หนึ่งที่อยู่ในอับดับนกเค้าแมว (Strigiformes) นอกเหนือจากวงศ์นกเค้าแมว (Strigidae) 

มีลักษณะทั่วไป คือ มีขนาดใหญ่กว่านกในวงศ์นกเค้าแมว  ใบหน้ากลมแบน มีขนสีขาวเต็มหน้า ทำให้คล้ายรูปหัวใจ ตามีสีดำ อยู่ด้านหน้า และมีขนาดเล็กกว่าวงศ์นกเค้าแมว ปากเป็นจะงอยงุ้ม สีเหลืองเทา ชมพู หลังและปีกสีน้ำตาลอ่อน มีสีน้ำตาลเทาเป็นส่วน ๆ คอ อก ท้อง สีขาว ขาวนวล มีจุดสีน้ำตาลเข้มทั่วไป ปีกยาว หางสั้น ขนปีกและหางมีลายขวางสีเหลืองสลับน้ำตาลอ่อน ขาใหญ่ มีขนคลุมขา ตีนสีชมพู นิ้วมีเล็บยาว รูปร่างลักษณะตัวผู้และตัวเมียจะคล้ายกัน โดยตัวเมียจะโตกว่าเล็กน้อย ลำตัวตั้งตรง 

มีพฤติกรรมการหากินและเป็นอยู่คล้ายกับนกในวงศ์นกเค้าแมว

โดยแบ่งออกได้เป็น 2 สกุล 16 ชนิด และยังมีอีก 4 สกุล ที่สูญพันธุ์ไปแล้ว (ดูในตาราง)

พบกระจายพันธุ์ไปในทุกทวีปทั่วโลก ในหลายภูมิประเทศ ทั้งในป่าดิบที่มีความสูงจากระดับน้ำทะเล จนถึงชุมชนเมืองของมนุษย์ สำหรับในประเทศไทย พบได้ 3 ชนิด คือ นกแสก (*Tyto alba*) และนกแสกแดง (*Phodilus badius*) ซึ่งมีขนาดเล็กกว่า และพบได้เฉพาะในป่าเท่านั้น 
 

## อ้างอิง

## แหล่งข้อมูลอื่น

หมวดหมู่:นกเค้าแมว
หมวดหมู่:นกแบ่งตามวงศ์
หมวดหมู่:วงศ์นกแสก
สโมสรฟุตบอลวิมเบิลดัน

thumb|วิมเบิลดัน โอลด์ เซ็นทรัล ในฤดูกาล 1895-96

**สโมสรฟุตบอลวิมเบิลดัน** () เป็นชื่อของอดีต สโมสรฟุตบอล ในประเทศอังกฤษเจ้าของฉายา **เครซี่ แก๊ง**

**วิมเบิลดัน** ก่อตั้งขึ้นเมื่อปี ค.ศ. 1889 โดยใช้ชื่อในตอนนั้นว่า **วิมเบิลดัน โอลด์ เซ็นทรัล คลับ** ซึ่งในขณะนั้นทีมยังเป็นทีมสมัครเล่นยังไม่ได้เข้าร่วม ฟุตบอลลีก ต่อมาได้ขยับฐานะของทีมขึ้นเป็นทีมกึ่งอาชีพ

จนถึงปี ค.ศ. 1977 ทีมจึงได้เข้าร่วมฟุตบอลลีกเป็นครั้งแรกและได้ขึ้นสู่ลีกสูงสุดในขณะนั้นคือ ดิวิชั่น 1 (เดิม) ในปี ค.ศ. 1986 

ในปี ค.ศ. 1988 วิมเบิลดันก็สามารถคว้าแชมป์ เอฟเอคัพ เป็นครั้งแรกและครั้งเดียวของสโมสรด้วยการพลิกล็อกเอาชนะยอดทีมในยุคนั้นอย่าง สโมสรลิเวอร์พูล ได้สำเร็จ

หลังจากที่สโมสรได้เล่นใน พรีเมียร์ลีก นานถึง 14 ปีในที่สุดก็ตกชั้นจากพรีเมียร์ลีกในปี ค.ศ. 2000 หลังจากนั้นสโมสรก็ร่วงลงไปยังลีกต่ำสุดคือ ดิวิชั่น 4 อังกฤษ (เดิม) ในปี ค.ศ. 2004 ก่อนที่ทางสโมสรจะตัดสินใจย้ายที่ตั้งจากย่านวิมเบิลดันทางตอนใต้ของลอนดอนไปยังย่านมิลตันคีย์สทางเหนือของลอนดอนจนถึงปัจจุบันเพราะย่านวิมเบิลดันไม่ได้รับความนิยมพร้อมกับเปลี่ยนชื่อทีมเป็น มิลตันคีนส์ดอนส์ 

## แหล่งข้อมูลอื่น
* 

ว
ว
ว
ว
หมวดหมู่:สโมสรฟุตบอลที่ยุบทีมในลอนดอน
เจ้าชายจิกเยล อุกเยน วังชุก

**เจ้าชายจิกเยล อุกเยน วังชุก** ประสูติเมื่อวันที่ 16 กรกฎาคม ค.ศ. 1984 พระองค์เป็นทรงพระราชโอรสใน สมเด็จพระราชาธิบดีจิกมี ซิงเย วังชุก และ สมเด็จพระราชินี อาชิ ดอร์จิ วังโม วังชุก ซึ่งเป็นพระอัครมเหสีพระองค์ที่หนึ่งในบรรดาพระอัครมเหสีทั้งสี่พระองค์ เจ้าชายจิกเยล อุกเยน วังชุก มีพระเชษฐภคินีร่วมพระราชมารดา 1 พระองค์ ซึ่งมีพระนามว่า เจ้าฟ้าหญิงอาชิ โซเนม เดเชน วังชุก

**เจ้าฟ้าชายจิกเยล อุกเยน วังชุก** เป็นพระราชอนุชาต่างพระราชมารดาในสมเด็จพระราชาธิบดีจิกมี เคเซอร์ นัมเกล วังชุก พระมหากษัตริย์แห่งราชอาณาจักรภูฏาน รัชสมัยที่ 5 แห่งราชวงศ์วังชุก

ปัจจุบันพระองค์ทรงได้พ้นจากการเป็นองค์รัชทายาทโดยสันนิษฐาน หลังจากสมเด็จพระราชาธิบดีจิกมี เคเซอร์ นัมเกล วังชุก ได้ทรงให้พระกำเนิดพระราชโอรส พระนามว่า เจ้าฟ้าชายจิกมี นัมเกล วังชุก องค์รัชทายาท เมื่อวันที่ 5 กุมภาพันธ์ ค.ศ. 2016

## การศึกษา
พระองค์ได้รับศึกษาในโรงเรียนระดับมัธยมศึกษาที่ Yangchenphug ระดับมัธยมปลายที่ Choate Rosemary Hall ใน Wallingford, Connecticut, สหรัฐอเมริกา ทรงจบการศึกษาในปี 2003 พระองค์เริ่มเรียนประวัติศาสตร์และการเมืองที่วิทยาลัยเซนต์ปีเตอร์, Oxford ในสหราชอาณาจักรเมื่อปี 2003 จบการศึกษาในปี 2007

## พระกรณียกิจ
พระองค์ทรงร่วมกันรับผิดชอบกับพระพี่น้องของพระองค์  เสด็จพระราชดำเนินอย่างกว้างขวางเพื่อทรงเป็นผู้แทนของพระมหากษัตริย์ในการทรงงานต่าง ๆ ในราชอาณาจักรภูฏานเช่นเดียวกับในต่างประเทศ ในปี 2008 พระองค์ได้เสด็จพระราชดำเนินไปยัง Smithsonian Folklife เทศกาลที่พระองค์ทรงจัดส่งที่อยู่ที่เปิด ก่อนที่จะทรงข้ามเขตพื้นที่จัดงานเทศกาล และทรงมีพระปฏิสัมพันธ์กับผู้เข้าชม ในตอนท้ายของงานเทศกาลพระองค์ได้เสด็จพระราชดำเนินด้วยนักแสดงหลายที่จะเข้าร่วมงานเทศกาลภูฏานที่ 
University of Texas at El Paso

ในฐานะผู้แทนของพระมหากษัตริย์แห่งราชอาณาจักรภูฏานที่คณะกรรมการโอลิมปิก พระองค์ได้ไปเยือน Copenhagen เพื่อทรงเข้าร่วมการแข่งขันกีฬาโอลิมปิก XIII Olympic Congress ในปี 2009

## ชีวิตส่วนพระองค์
**เจ้าฟ้าชายจิกเยล อุกเยน วังชุก** และพระพี่น้องของพระองค์ทรงมีความสนพระทัยในการมีส่วนร่วมในกิจกรรมกีฬาต่าง ๆ เช่น ยิงธนู, บาสเก็ตบอล และ ขี่จักรยาน

## สาธารณประโยชน์
**เจ้าฟ้าชายจิกเยล อุกเยน วังชุก**กับพระเชษฐภคินีของพระองค์ คือ เจ้าฟ้าหญิงโซเนม เดเชน ได้ทรงเปิดให้บริการ Tarayana มูลนิธิคณะกรรมการบริหาร ซึ้งก่อตั้งขึ้นโดยพระราชมารดาของทั้งสองพระองค์ คือ สมเด็จพระราชินีดอร์จิ วังโม วังชุก มีรากฐานที่มุ่งเน้นไปที่ความพยายามต่าง ๆ ที่จะลดความยากจนในประเทศภูฏาน

## พระเกียรติยศ

### พระอิสริยยศ
* **16 กรกฎาคม ค.ศ. 1984 – ปัจจุบัน :** เจ้าฟ้าชาย ดาโช อุกเยน วังชุก

### เครื่องราชอิสริยาภรณ์

#### เครื่องราชอิสริยาภรณ์ประจำชาติ
*  :
** link=https://en.wikipedia.org/wiki/File:Commemorative_Silver_Jubilee_Medal_of_His_Majesty_The_King_(02061999).png|80x80px เหรียญที่ระลึกการครองราชย์ จิกมี ซิงเย วังชุก (02/06/1999)
** link=https://en.wikipedia.org/wiki/File:King_Jigme_Khesar_Investiture_Medal_2008.gif|80x80px เหรียญราชาภิเษกจิกมี เคเซอร์ นัมเกล วังชุก (06/11/2008)
** 80x80px เหรียญสมเด็จพระราชาธิบดีจิกมี ซิงเย วังชุก ฉลองสิริราชสมบัติครบ 60 พรรษา (11/11/2015)

## อ้างอิง

## แหล่งข้อมูลอื่น
*BBC News: Prince swaps classroom for war

หมวดหมู่:ราชวงศ์วังชุก
หมวดหมู่:เจ้าชายภูฏาน
หมวดหมู่:มกุฎราชกุมารแห่งภูฏาน
2002 หน่วยเฉพาะกิจ พันธุ์ฆ่าผี

**2002 หน่วยเฉพาะกิจ พันธุ์ฆ่าผี** () ภาพยนตร์แอ็คชั่นแฟนตาซีสัญชาติฮ่องกง นำแสดงโดย เซียะ ถิงฟง, ฝง เต๋อหลุน กำกับโดย วิลสัน ยิป

## เรื่องย่อ
อาเฉา เป็นตำรวจฮ่องกงหน่วยเฉพาะกิจ "2002" ที่ทำหน้าที่สำหรับจัดการผีหรือปีศาจโดยเฉพาะ อาเฉามีสัมผัสที่หกที่สามารถมองเห็นหรือติดต่อกับวิญญาณได้ โดยความช่วยเหลือจาก แซม วิญญาณตนหนึ่ง ที่กำลังจะไปผุดไปเกิด ขณะที่หน่วยงาน 2002 นี้กำลังจะถูกยุบ แซมก็กำลังจะไปเกิดใหม่ อาฟง ตำรวจจราจรจึงขอเข้ามาร่วมทำหน้าที่นี้ด้วย วันหนึ่ง ขณะที่อาเฉาได้ปราบปีศาจไฟในดิสโกเธค ทำให้ปีศาจน้ำ ซึ่งเป็นแฟนหนุ่มของปีศาจไฟโกรธแค้น จึงทำให้ตามล่าล้างทั้งคู่

## นักแสดง
* เซียะ ถิงฟง แสดงเป็น อาเฉา
* ฝง เต๋อหลุน แสดงเป็น อาฟง
* แซม ลี แสดงเป็น แซม
* เรน ลี แสดงเป็น เรน
* เดเนียล แกรแฮม แสดงเป็น นางพยาบาล
* เอนยา วู แสดงเป็น ปีศาจไฟ
* โหลว เจี่ยหยิง แสดงเป็น เจ้าของร้านขายกระดาษเงินกระดาษทอง
* ฟาง จงซิ่น แสดงเป็น ปีศาจน้ำ
* วินเซนต์ โก แสดงเป็น แพทย์

## เบื้องหลังและความสำเร็จ
*2002* นับได้ว่าเป็นภาพยนตร์ที่ล้มเหลวทางรายได้เมื่อเข้าฉาย โดยทำรายได้ไปเพียงแค่ 7,984,660 เหรียญฮ่องกงเท่านั้น แต่ทว่าได้รับเสียงวิจารณ์ไปในทางที่ดี ด้วยมีหลากหลายอารมณ์ทั้งตลก โรแมนติก สนุก และแฟนตาซี และทำให้วิลสัน ยิป ผู้กำกับที่มีผลงานล้มเหลวมาหลายเรื่องก่อนหน้านั้น ได้มีชื่อเสียงขึ้นมา

ภาพยนตร์ได้ฉายทางโทรทัศน์ทางช่อง 7 ในวันพุธที่ 29 กุมภาพันธ์ พ.ศ. 2555 เวลา 08.25 น.
และกลับมาฉายใหม่อีกครั้งทางช่อง 3ในวันเสาร์ที่ 22 กุมภาพันธ์ พ.ศ. 2567 เวลา 22.25 น.

## อ้างอิง

## แหล่งข้อมูลอื่น
* เว็บไซต์อย่างเป็นทางการ 
* 

หมวดหมู่:ภาพยนตร์ฮ่องกง
หมวดหมู่:ภาพยนตร์ที่กำกับโดย วิลสัน ยิป
หมวดหมู่:ภาพยนตร์โลดโผน
หมวดหมู่:ภาพยนตร์ไซไฟ
หมวดหมู่:ภาพยนตร์แฟนตาซี
หมวดหมู่:ภาพยนตร์ผี
หมวดหมู่:ภาพยนตร์ศิลปะการต่อสู้
หมวดหมู่:ภาพยนตร์ที่ออกฉายในปี พ.ศ. 2544
หมวดหมู่:ภาพยนตร์ที่ออกฉายในปี พ.ศ. 2545
ซิมทาวเวอร์

## การเล่น
เกมส์ซิมทาวเวอร์ ช่วยให้ผู้เล่นได้สร้างและการบริหารดำเนินการของตึกระฟ้าอเนกประสงค์รูปแบบใหม่ ผู้เล่นวางแผนสร้างสิ่งอำนวยความสะดวกต่างๆ ในตึกนี้เช่น ภัตตาคาร ห้องพักอาศัย ห้องทำงาน และ ลิฟท์ เพื่อป้องกันไม่ให้ผู้เช่าย้ายออกจากตึกนี้ ผู้เล่นต้องตอบสนองความต้องการของผู้เช่า โดยสร้างศูนย์การแพทย์ มีที่จอดรถมากมาย มีสิ่งอำนวยความสะดวก รวมทั้งทำความสะอาดห้องพักโรงแรมโดยแม่บ้านอยู่เสมอ และยังเป็นที่เกี่ยวข้องกับการจราจรการจัดการลิฟท์ซิมทาวเวอร์ซึ่งสร้างขึ้นรอบๆ โปรแกรมจำลองลิฟท์ สถานที่สำคัญอย่างมากต่อการจัดการลิฟท์ที่ดี

## ดูเพิ่ม
* 

หมวดหมู่:เกมสำหรับวินโดวส์
หมวดหมู่:วิดีโอเกมที่ออกวางจำหน่ายในปี พ.ศ. 2537
โรงพยาบาลก่วงหัว

thumb|โรงพยาบาลก่วงหัว

**โรงพยาบาลก่วงหัว** (; ) เป็นโรงพยาบาลขนาดใหญ่ ในเกาลูนใต้ของฮ่องกง โรงพยาบาลแห่งนี้ตั้งอยู่ที่ถนนวอเตอร์ลู ในเขตวอเตอร์ลู

อดีตอาคารหลักของโรงพยาบาลก่วงหัวเป็นเขตสงวนและเรือนของตงหัวกรุ๊ปออฟฮอสพิทอลมิวเซียม

## ประวัติ
โรงพยาบาลแห่งนี้เริ่มดำเนินการใน ค.ศ. 1911 ในรูปแบบโรงพยาบาลแพทย์แผนจีนที่ดำเนินการโดยองค์กรการกุศลระดับชุมชน ภายหลังจากโรงพยาบาลได้รับการจัดกลุ่มร่วมกับโรงพยาบาลตงหัว และโรงพยาบาลตงหัวตะวันออก ในรูปแบบของตงหัวกรุ๊ปออฟฮอสพิทอล ซึ่งโรงพยาบาลก่วงหัวค่อยๆเป็นโรงพยาบาลเต็มรูปแบบทั้งในด้านแพทย์แผนจีนและแผนตะวันตก

ในช่วงแรก ทางโรงพยาบาลได้เสนอให้บริการทางการแพทย์โดยไม่คิดค่ารักษาแก่ผู้ที่ไม่สามารถชำระเงินได้โดยการระดมทุนจากผู้ประกอบการค้าในชุมชนแทน ซึ่งธรรมเนียมดังกล่าวยังคงสืบทอดมาจนถึง ณ วันนี้

โรงพยาบาลมีบทบาทสำคัญในบทบาทการยับยั้งการแพร่ระบาดโรคซาร์ส ซึ่งมาจากมณฑลกวางตุ้งไปสู่ฮ่องกงในช่วงต้น ค.ศ. 2003 เมื่อวันที่  21 กุมภาพันธ์ หลิว เจียนหลุน แพทย์ชาวจีนอายุ 64 ปี ผู้ซึ่งได้เข้ารับการรักษาโรคซาร์สในมณฑลกวางตุ้งได้เดินทางมายังฮ่องกงเพื่อร่วมงานแต่งงาน เขาเข้าพักในโรงแรมเมโทรโพล (ชั้น 9 ห้อง 911) แม้ว่าอาการเขาจะดีขึ้นตั้งแต่วันที่ 15 กุมภาพันธ์ ซึ่งเขารู้สึกดีพอที่จะเดินทาง, ไปร้านค้า และชมสถานที่ท่องเที่ยวกับน้องเขยของเขาก็ตาม แต่วันที่ 22 กุมภาพันธ์ เขาได้ขอการดูแลอย่างเร่งด่วนที่โรงพยาบาลก่วงหัว และได้เข้ารับการรักษาในแผนกผู้ป่วยหนัก ก่อนที่เขาจะเสียชีวิตในวันที่ 4 มีนาคม ราว 80 เปอร์เซ็นต์ที่มีอาการได้ตรวจสอบย้อนมายังแพทย์ท่านนี้ และในวันที่ 25 กุมภาพันธ์ น้องเขยวัย 53 ปีของนายแพทย์จากมณฑลกวางตุ้ง ได้เดินทางมายังโรงพยาบาลก่วงหัว โดยเขาไม่ได้รับการรักษาในวันนั้น แต่อาการป่วยของเขาได้แย่ลงและเขาได้รับการรักษาในวันที่ 1 มีนาคม ก่อนที่เขาจะเสียชีวิตเมื่อวันที่ 19 มีนาคม

## บุคคลสำคัญ
หม่า อิงจิ่ว ประธานาธิบดีคนปัจจุบันแห่งสาธารณรัฐจีน เกิดที่โรงพยาบาลแห่งนี้ในปี ค.ศ. 1950  โดยข้อมูลนี้ได้แสดงอยู่ในพิพิธภัณฑ์ของโรงพยาบาล

## อ้างอิง

## แหล่งข้อมูลอื่น

* "Kwong Wah Hospital Homepage"

ก่วงหัว
ก่วงหัว
หมวดหมู่:ก่อตั้งในฮ่องกงในปี พ.ศ. 2454
ไป่ จิง

**ไป่ จิง** (; ; 4 มิถุนายน ค.ศ. 1983 — 28 กุมภาพันธ์ ค.ศ. 2012) เกิดที่เมืองเถียวปิงซัน มณฑลเหลียวหนิง สำเร็จการศึกษาจากสถาบันการศึกษาละครกลาง (Central Academy Of Drama) ซึ่งเป็นนักแสดงหญิงจากประเทศจีนแผ่นดินใหญ่

## ประวัติ
ไป่จิงสำเร็จการศึกษาจากสถาบันการศึกษาละครกลางใน ค.ศ. 2002 ก่อนที่จะมีผลงานการแสดงภาพยนตร์อย่างต่อเนื่อง ทั้ง *[[สามก๊ก ขุนศึกเลือดมังกร]]*, *Legend of Xiangxi* และ *Kung Fu Wing Chun* ซึ่งเธอมีความโดดเด่นในด้านกังฟู และได้รับการสนับสนุนในฐานะ มิเชลล์ โหย่ว คนถัดไป

## ผลงานภาพยนตร์
* ค.ศ. 2008 *[[สามก๊ก ขุนศึกเลือดมังกร]]* รับบทเป็น บิฮูหยิน

## อ้างอิง

## แหล่งข้อมูลอื่น
* 白靜

หมวดหมู่:นักแสดงจีน
หมวดหมู่:ศิษย์เก่าสถาบันการศึกษาละครกลาง
หมวดหมู่:บุคคลจากมณฑลเหลียวหนิง
หมวดหมู่:เหยื่อฆาตกรรมชาวจีน
หมวดหมู่:เสียชีวิตจากอาวุธมีคม
หมวดหมู่:ผู้ฝึกศิลปะการต่อสู้ชาวจีน
หมวดหมู่:นักแสดงภาพยนตร์หญิงชาวจีน
หมวดหมู่:นักแสดงละครโทรทัศน์หญิงชาวจีน
หมวดหมู่:นักแสดงหญิงจากมณฑลเหลียวหนิง
มารีอูปอล

**มารีอูปอล** (, ; , ), **มารียูปิล** (, ) หรือ **มารีอูโปลี** () เป็นนครในภาคตะวันออกเฉียงใต้ของประเทศยูเครน ตั้งอยู่บนชายฝั่งทิศเหนือของทะเลอะซอฟตรงปากแม่น้ำกัลมีอุส ในภูมิภาคปรืออาซอวิยา เป็นเมืองใหญ่ที่สุดอันดับที่สิบของยูเครน และอันดับที่สองของแคว้นดอแนตสก์ โดยมีประชากร 431,859 คน ประชากรส่วนใหญ่ของนครสื่อสารด้วยภาษารัสเซีย ในขณะที่สถิติทางชาติพันธุ์พบว่ามีประชากรทั้งชาวยูเครนและชาวรัสเซียอยู่พอ ๆ กัน นอกจากนี้ยังมีชาติพันธุ์กรีกมารีอูปอลเป็นชนกลุ่มน้อยที่สำคัญของนคร นครตั้งขึ้นบนค่ายคอสแซ็กเก่าที่มีชื่อว่ากัลมีอุส และได้รับสิทธิ์ในการเป็นนครในปี 1778 ต่อมาในสมัยโซเวียตซึ่งมีธรรมเนียมการเปลี่ยนชื่อนครตามชื่อผู้นำคอมมิวนิสต์ นครได้เปลี่ยนชื่อใหม่เป็น **จดานอฟ** () ตามชื่อของอันเดรย์ จดานอฟ ตั้งแต่ปี 1948 ถึง 1989

ภายหลังสงครามในดอนบัส เมื่อนครดอแนตสก์กลายเป็นเมืองหลวงของสาธารณรัฐประชาชนดอแนตสก์ในปี 2014 นครมารีอูปอลได้ขึ้นมาเป็นศูนย์กลางการปกครองชั่วคราวของแคว้นดอแนตสก์

## อ้างอิง

หมวดหมู่:นครในแคว้นดอแนตสก์
หมวดหมู่:กรีกทาวน์
หมวดหมู่:กรณีพิพาทเรื่องอาณาเขตยูเครน
คดีวอเตอร์เกต

thumb|right|230px|กลุ่มสำนักงานวอเตอร์เกต จุดกำเนิดของเรื่องอื้อฉาว
thumb|right|230px|ประธานาธิบดีนิกสันขณะเดินทางออกจากทำเนียบขาว ไม่นานก่อนการลาออกมีผลบังคับใช้ ณ วันที่ 9 สิงหาคม ค.ศ. 1974
**คดีวอเตอร์เกต** () คือเหตุอื้อฉาวทางการเมืองระหว่างช่วงต้นคริสต์ทศวรรษที่ 1970 ในสหรัฐอเมริกา เป็นเหตุการณ์สืบเนื่องมาจากเหตุการณ์ลักลอบโจรกรรมสำนักงานใหญ่ของพรรคเดโมแครต ณ อาคารวอเตอร์เกตคอมเพลกซ์ในกรุงวอชิงตัน ดี.ซี. เมื่อเดือนมิถุนายน ค.ศ. 1972 ในขณะที่คณะทำงานของประธานาธิบดีริชาร์ด นิกสัน พยายามปกปิดหลักฐานถึงการข้องเกี่ยวในเหตุโจรกรรมดังกล่าว จนในที่สุดเรื่องอื้อฉาวนี้นำไปสู่การลาออกของประธานาธิบดีริชาร์ด นิกสัน เมื่อวันที่ 9 สิงหาคม ค.ศ. 1974 ซึ่งเป็นการลาออกครั้งแรกและครั้งเดียวของประธานาธิบดีในประวัติศาสตร์อเมริกัน เหตุการณ์นี้ยังนำไปสู่การฟ้องร้อง, การไต่สวน, การลงโทษ และการจำคุกบุคคลที่มีส่วนเกี่ยวข้องทั้ง 43 คน รวมไปถึงคณะทำงานระดับสูงของรัฐบาลนิกสันอีกหลายสิบคน

เหตุอื้อฉาวเริ่มต้นขึ้นด้วยการจับกุมชายห้าคนในคดีลักลอบโจรกรรมข้อมูลในที่ทำการใหญ่พรรคเดโมแครต ณ อาคารวอเตอร์เกตคอมเพลกซ์ เมื่อวันที่ 17 มิถุนายน ค.ศ. 1972 โดยสำนักงานสอบสวนกลางแห่งสหรัฐอเมริกา (เอฟบีไอ) เชื่อมโยงเส้นทางการเงินของคนร้ายทั้งห้าคนจนสาวไปถึงกองทุนหนึ่ง ซึ่งเป็นกลุ่มระดมทุนสำหรับการลงชิงตำแหน่งประธานาธิบดีสมัยที่สองของนิกสัน ขณะที่หลักฐานทั้งหมดพุ่งชี้ไปยังคณะทำงานของประธานาธิบดี รวมไปถึงพนักงานเบิกความฟ้องในคณะทำงานสืบสวนคดีวอเตอร์เกตซึ่งตั้งโดยวุฒิสภา ในเดือนกรกฎาคม ค.ศ. 1973 คณะสอบสวนเปิดเผยว่าภายในห้องทำงานของประธานาธิบดีนิกสันมีระบบบันทึกเสียงอยู่ และได้บันทึกการสนทนาต่าง ๆ เอาไว้มากมาย ใจความจากเทปบันทึกเสียงเหล่านั้นชี้ให้เห็นว่าประธานาธิบดีนิกสันเคยพยายามที่จะปกปิดถึงการมีส่วนรู้เห็นในการโจรกรรมข้อมูล ณ ที่ทำการพรรคเดโมแครต หลังจากมีการต่อสู้ฟ้องร้องคดีความจำนวนมากมายหลายรอบในชั้นศาล ศาลฎีกาสูงสุดแห่งสหรัฐอเมริกามีคำตัดสินให้ประธานาธิบดีต้องส่งมอบเทปบันทึกเสียงทั้งหมดแก่พนักงานสืบสวนของรัฐ นิกสันจึงต้องจำยอมส่งมอบเทปตามคำตัดสิน

หลังจากเผชิญแรงกดดันจากสังคม, การฟ้องร้องในสภาผู้แทนราษฎร และมีความเป็นไปได้สูงว่าวุฒิสภาจะมีมติลงโทษประธานาธิบดี นิกสันจึงลาออกจากการเป็นประธานาธิบดีแห่งสหรัฐอเมริกา ณ วันที่ 9 สิงหาคม ค.ศ. 1974 ซึ่งประธานาธิบดีคนต่อมา เจอรัลด์ ฟอร์ด ได้ทำการนิรโทษกรรมให้แก่นิกสัน

คดีดังกล่าวนี้ถูกสอบสวนโดยผลมาจากการที่ *[[เดอะวอชิงตันโพสต์]]* หนังสือพิมพ์ชื่อดังของอเมริกา คอยผลักดันและติดตามข่าวสารโดยตลอด ทำให้สำนักงานสืบสวนสอบสวนกลางหรือเอฟบีไอ จำเป็นต้องทำการสืบสวนและผลักดันตนเองให้พ้นจากอำนาจของนิกสัน

## อ้างอิง

หมวดหมู่:ประวัติศาสตร์อเมริกา
ชาวจีนในอินเดีย

left|thumb|250px|คนสูบผิ่นในไชนาทาวน์ในกัลกัตตา พ.ศ. 2488
**ชาวจีนในอินเดีย** (Chinese in India) หรือชาวอินเดียเชื้อสายจีน เป็นกลุ่มชนที่สืบเชื้อสายมาจากชาวจีนที่อพยพเข้ามาตั้งหลักแหล่งในอินเดียเมื่อราว พ.ศ. 2313 ส่วนใหญ่เข้ามาที่กัลกัตตาซึ่งเป็นเมืองหลวงในบริติชอินเดียในขณะนั้น การเดินทางของชาวจีนจะเข้ามากับเรือสินค้าจากจีน ชาวจีนเหล่านี้ บางส่วนเข้ามาทำงานในโรงงานน้ำตาล บางส่วนเข้าไปตั้งรกรากในย่านถนนโบว์บาร์ซาร์ ต่อมาในพุทธศตวรรษที่ 24 มีชาวจีนจากกวางตุ้ง ส่วนใหญ่เป็นช่างไม้อพยพเข้ามาอีกกลุ่มหนึ่ง ส่วนใหญ่ทำงานเป็นช่างไม้ ช่างรองเท้า และเป็นคนงานในโรงงานฟอกหนัง ยิ่งเมื่อประเทศจีนประสบปัญหาความไม่สงบ ชาวจีนจึงอพยพเข้ามามากขึ้น ส่วนใหญ่จะแบ่งแยกอาชีพอย่างชัดเจน เช่นชาวฮกเกี้ยนทำธุรกิจฟอกหนัง ชาวกวางตุ้งเป็นช่างไม้ ชาวหูเป่ยเปิดร้านทันตกรรม ชาวเซี่ยงไฮ้เปิดร้านซักรีด และชาวจีนยังเปิดโรงฝิ่นอย่างถูกกฎหมายจนถึง พ.ศ. 2490

ต่อมาเมื่อเกิดสงครามจีน-อินเดียใน พ.ศ. 2505 ทำให้ชาวจีนในอินเดียถูกมองเป็นศัตรู บางส่วนถูกริบทรัพย์และส่งตัวเข้าค่ายกักกัน บางส่วนอพยพออกนอกประเทศไปตั้งหลักแหล่งในแคนาดาและออสเตรเลีย

## วัฒนธรรม
ชาวจีนเหล่านี้ยังคงพูดภาษาจีนได้ แม้ว่าจะพูดภาษาฮินดีและภาษาเบงกอลได้ด้วย แต่เด็กรุ่นใหม่จะนิยมเรียนในโรงเรียนที่สอนเป็นภาษาอังกฤษและภาษาฮินดีมากกว่า วัฒนธรรมโดดเด่นของชาวอินเดียเชื้อสายจีนคืออาหารจีนที่เป็นที่นิยมในท้องถิ่นด้วย เช่น ฮักกา เป็นบะหมี่ผัดลักษณะคล้ายราดหน้า เขาว์เมน เป็นบะหมี่ผัดแห้ง ซึ่งเป็นอาหารจานเด่นที่พบได้ทั่วไปในกัลกัตตา และยังคงมีการเฉลิมฉลองในวันตรุษจีน สารทจีนและวันไหว้พระจันทร์อยู่

## อ้างอิง
* ติฟาฮา มุกตาร์. อ่านอินเดีย วัดองศาธุรกิจพบชีวิตหลากวิถี. กทม. ผู้จัดการ. 2552. หน้า 103-108

## แหล่งข้อมูลอื่น

*Kolkata Chinese Community Blog 
*'Legend of Fat Mama', a 23 minute documentary on Chinatown by Rafeeq Illiyas 
*Interview with the Principal of Grace Ling Liang English School
*Travel article on Achipur
*Photos of Chinese New Year Celebration, Calcutta & Achipur
*Photos of Chinese Temples in Old China Town, Calcutta (Kolkata)

หมวดหมู่:กลุ่มชาติพันธุ์ในประเทศอินเดีย
โทมิ

**โทมิ** () เป็นนครในจังหวัดนางาโนะ ประเทศญี่ปุ่น จัดตั้งขึ้นเมื่อวันที่ 4 เมษายน ค.ศ. 2004 จากการควบรวมหมู่บ้านคิตามิมากิกับเมืองโทบุเป็นนครโทมิ มีจำนวนประชากร 29,582 คน

## แหล่งข้อมูลอื่น
* 
*  

โทมิ
ธวัช บุญเฟื่อง

พลตำรวจตรี **ธวัช บุญเฟื่อง** (เกิด 15 มกราคม พ.ศ. 2492) อดีตรองเลขาธิการนายกรัฐมนตรี ฝ่ายการเมือง อดีตผู้รักษาการเลขาธิการนายกรัฐมนตรี ในรัฐบาลยิ่งลักษณ์ ชินวัตร อดีตรองผู้บัญชาการตำรวจภูธร ภาค 8 และเป็นนักเรียนเตรียมทหาร 10 รุ่นเดียวกับ ทักษิณ ชินวัตร

## การทำงาน
ธวัช บุญเฟื่อง เข้ารับราชการตำรวจจนกระทั่งได้รับแต่งตั้งเป็นรองผู้บัญชาการตำรวจภูธร ภาค 8 ต่อมาได้สมัครเข้าเป็นสมาชิกพรรคเพื่อไทย โดยถูกจัดอยู่ในผู้สมัครสมาชิกสภาผู้แทนราษฎร แบบบัญชีรายชื่อ ลำดับที่ 90 และได้รับแต่งตั้งเป็นรองเลขาธิการนายกรัฐมนตรี ฝ่ายการเมือง ในรัฐบาลของนางสาวยิ่งลักษณ์ ชินวัตร ซึ่งในช่วงเดือนกุมภาพันธ์ พ.ศ. 2555 ได้รับแต่งตั้งให้รักษาการเลขาธิการนายกรัฐมนตรี แทนนายบัณฑูร สุภัควณิช ที่ลาออกจากตำแหน่ง จนกระทั่งมีการแต่งตั้งนายสุรนันทน์ เวชชาชีวะ ดำรงตำแหน่งดังกล่าวในเดือนมิถุนายน พ.ศ. 2555

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 92 แต่การเลือกตั้งในครั้งนั้นถูกศาลรัฐธรรมนูญวินิจฉัยให้เป็นโมฆะ

ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 83 แต่ไม่ได้รับเลือกตั้ง เนื่องจากพรรคเพื่อไทยมีจำนวนสมาชิกสภาผู้แทนราษฎรมากกว่าจำนวนสมาชิกสภาผู้แทนราษฎรพึงมีตามที่กำหนดไว้ในรัฐธรรมนูญ

## เครื่องราชอิสริยาภรณ์

## อ้างอิง

หมวดหมู่:ตำรวจชาวไทย
หมวดหมู่:นักการเมืองไทย
หมวดหมู่:นักการเมืองพรรคเพื่อไทย
หมวดหมู่:บุคคลจากโรงเรียนเตรียมทหาร
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:แนวร่วมประชาธิปไตยต่อต้านเผด็จการแห่งชาติ
กรมพลร่ม (สหราชอาณาจักร)

**กรมพลร่ม** เป็นทหารราบส่งทางอากาศของกองทัพบกอังกฤษ หนึ่งกองพันขึ้นตรงต่อผู้อำนวยการกำลังพิเศษในกลุ่มสนับสนุนกำลังพิเศษอย่างถาวร ส่วนกองพันอื่น ๆ เป็นหน่วยย่อยทหารพลร่มของขบวนเคลื่อนที่เร็วของกองทัพบกอังกฤษ กองพลน้อยจู่โจมส่งทางอากาศที่ 16 กรมพลร่มเป็นเพียงกรมทหารราบสามัญเพียงกรมเดียวที่ไม่เคยถูกรวมกับหน่วยอื่นนับแต่สิ้นสุดสงครามโลกครั้งที่สอง

## อ้างอิง

## บรรณานุกรม

*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*

## แหล่งข้อมูลอื่น

* 

หมวดหมู่:พลร่ม
หมวดหมู่:อังกฤษ
ปลากะรังลายจุด

**ปลากะรังลายจุด** หรือ **ปลากะรังน้ำกร่อย** (; ) ปลาทะเลและปลาน้ำกร่อยขนาดใหญ่ชนิดหนึ่ง ในวงศ์ปลากะรัง (Serranidae)

มีรูปร่างทั่วไปคล้ายกับปลากะรังทั่วไป พบกระจายพันธุ์อยู่ทั่วไปในบริเวณชายฝั่งหรือปากแม่น้ำที่เป็นน้ำกร่อย ตั้งแต่ทะเลแดง, อินโด-แปซิฟิก จนถึงทะเลญี่ปุ่น และออสเตรเลีย  กินปลาและสัตว์น้ำขนาดเล็กกว่าเป็นอาหาร

มีขนาดโตเต็มที่ได้มากกว่า 120 เซนติเมตร และมีน้ำหนักมากกว่า 150 กิโลกรัม  นับเป็นปลาที่มีขนาดใหญ่ที่สุดชนิดหนึ่งในวงศ์นี้ โดยลูกปลาขนาดเล็กจะเลี้ยงตัวเองในบริเวณที่เป็นปากแม่น้ำหรือป่าชายเลน โดยปลาที่โตเต็มวัยจะผสมพันธุ์และวางไข่ในทะเล และที่สำคัญยังสามารถเปลี่ยนเพศได้อีกตามวัย โดยลูกปลาที่อยู่ในวัยไม่เกิน 3 ปี น้ำหนักตัวประมาณ 3 กิโลกรัม จะเป็นเพศเมียทั้งหมด และเมื่อเติบโตขึ้นมาจนน้ำหนักเกิน 7 กิโลกรัมขึ้นไป จะกลายเป็นเพศผู้ การผสมพันธุ์จะเกิดจากปลาเพศผู้ที่มีขนาดใหญ่กว่าปลาเพศเมีย

เป็นปลาเศรษฐกิจที่สำคัญชนิดหนึ่ง ที่มีการนิยมเพาะเลี้ยงกันอย่างกว้างขวางในกระชังหรือบ่อดินริมทะเบหรือบริเวณน้ำกร่อยในหลายพื้นที่

## ดูเพิ่ม
* ปลากะรังปากแม่น้ำ

## อ้างอิง

## แหล่งข้อมูลอื่น
* ข้อมูลและรูปจาก Fishbase.org
* (S)/AT428-7 (s).pdf การเพาะเลี้ยงปลากะรัง

หมวดหมู่:สกุลปลาหมอทะเล
หมวดหมู่:ปลาแอฟริกา
หมวดหมู่:ปลาที่พบในประเทศไทย
หมวดหมู่:ปลาที่พบในประเทศอินเดีย
หมวดหมู่:ปลาที่พบในประเทศออสเตรเลีย
หมวดหมู่:ปลาเศรษฐกิจ
หมวดหมู่:ปลาน้ำเค็ม
หมวดหมู่:ปลาน้ำกร่อย
ปลาเก๋าเสือ

**ปลาเก๋าเสือ** หรือ **ปลากะรังลายน้ำตาล** (; )

เป็นปลาทะเลขนาดใหญ่ชนิดหนึ่ง ในวงศ์ปลากะรัง (Serranidae) มีลักษณะทั่วไปคล้ายกับปลากะรังทั่วไป สีพื้นลำตัวเป็นสีเหลืองน้ำตาล มีจุดสีน้ำตาลเข้ม ส่วนหัวและแผ่นปิดเหงือกมีจุดสีน้ำตาลขนาดเล็ก  ไปจนถึงครีบต่าง ๆ และครีบหาง

มีขนาดโตเต็มที่ประมาณ 120 เซนติเมตร แต่ขนาดโดยเฉลี่ยประมาณ 50 เซนติเมตร พบกระจายพันธุ์อย่างกว้างขวางตั้งแต่ทะเลแดงในแอฟริกาตะวันออก, อ่าวเปอร์เซีย, ซามัว, ทะเลญี่ปุ่น, นิวแคลิโดเนีย, อินโด-แปซิฟิก จนถึงออสเตรเลีย

เป็นปลาเศรษฐกิจชนิดหนึ่ง ที่มีการเพาะเลี้ยงอย่างปลากะรังชนิดอื่น ๆ โดยมีราคาขายตัวละ 400–600 บาท รวมถึงมีการผสมข้ามสายพันธุ์กับปลาหมอทะเล หรือปลาเก๋ายักษ์ (*E.  lanceolatus*) ซึ่งเป็นปลาในสกุลเดียวกันแต่ตัวใหญ่กว่า เพื่อให้ได้ปลาลูกผสมที่เรียกว่า  ปลาเก๋ามุกมังกร ที่เนื้อมีความนุ่มอร่อยกว่า และราคาถูกกว่า

## อ้างอิง

## แหล่งข้อมูลอื่น
* 
* รูปและข้อมูล จาก *Fishbase.org*
* รายงานการพัฒนาการคัพภะและลูกปลาวัยอ่อนของปลาเก๋าเสือ ''Epinephelus fuscoguttatus'' (Forskal, 1775) จากกรมประมง

หมวดหมู่:ปลาเศรษฐกิจ
หมวดหมู่:สกุลปลาหมอทะเล
หมวดหมู่:ปลาน้ำเค็ม
หมวดหมู่:ปลาน้ำกร่อย
หมวดหมู่:ปลาที่พบในประเทศไทย
หมวดหมู่:ปลาที่พบในประเทศอินเดีย
หมวดหมู่:ปลาแอฟริกา
หมวดหมู่:ปลาที่พบในประเทศออสเตรเลีย
มาเซอร์กา

right|thumb|352x352px|<center>; 1845</center>
**มาเซอร์กา** () หรือ **มาซูเรก** () เป็นเพลงเต้นรำพื้นเมืองของชาวโปแลนด์ จากภูมิภาคมาโซเวีย ประเทศโปแลนด์ ปกติจะอยู่ในจังหวะ m หรือ k โดยทั่วไปเขียนในลักษณะเพลงสองส่วนหรือ 4 ส่วน และแต่ละส่วนจะมีการย้อนและให้เน้นเสียงที่จังหวะ 2 หรือ 3

หมวดหมู่:ดนตรี
ธานินทร์ ใจสมุทร

**ธานินทร์ ใจสมุทร** (เกิด 11 ตุลาคม พ.ศ. 2503) อดีตสมาชิกสภาผู้แทนราษฎรจังหวัดสตูล 5 สมัย และอดีตนายกองค์การบริหารส่วนจังหวัดสตูล

## ประวัติ
ธานินทร์ ใจสมุทร เกิดเมื่อวันที่ 11 สิงหาคม พ.ศ. 2503 สำเร็จการศึกษาจากโรงเรียนการไปรษณีย์และโทรคมนาคม 

## การทำงาน
ธานิทร์ เริ่มต้นทำงานไปรษณีย์ที่อำเภอหาดใหญ่ จังหวัดสงขลา ในตำแหน่งนายไปรษณีย์ กระทั่งเลื่อนเป็นหัวหน้าแผนก ก่อนจะย้ายเข้าไปปฏบัติหน้าที่ที่การสื่อสารแห่งประเทศไทย

ในปี พ.ศ. 2535 นายธานินทร์ ได้เข้าร่วมต่อสู้ในเหตุการณ์พฤษภาทมิฬ ในฐานะเลขาธิการสมาพันธ์แรงงานรัฐวิสาหกิจภาคใต้ หลังจากนั้นจึงได้ลาออกจากการสื่อสารแห่งประเทศไทย เพื่อลงสมัครรับเลือกตั้งสมาชิกสภาผู้แทนราษฎร จังหวัดสตูล สังกัดพรรคประชาธิปัตย์ ในการเลือกตั้งเดือนกันยายน พ.ศ. 2535 และได้รับเลือกตั้งหลายสมัยเรื่อยมา จากนั้นจึงได้ลาออกไปสมัครเป็นนายกองค์การบริหารส่วนจังหวัด

ในการเลือกตั้ง พ.ศ. 2549 นายธานินทร์ ถูกตัดสิทธิทางการเมืองเป็นเวลา 2 ปี เนื่องจากการใช้เทปบันทึกภาพเหตุการณ์ตากใบ หาเสียงในการเลือกตั้งและเป็นการโจมตีฝ่ายตรงกันข้าม ต่อมาหลังได้รับเลือกตั้งเป็นนายกองค์การบริหารส่วนจังหวัด ได้ถูก กกต. ตัดสิทธิทางการเมืองอีกครั้ง จากกรณีนโยบาย 1 ตำบล 1 ฮัจย์

ต่อมาในการเลือกตั้ง พ.ศ. 2554 ได้ลงสมัครสมาชิกสภาผู้แทนราษฎร ในสังกัดพรรคชาติไทยพัฒนา โดยการชักชวนของนายประดิษฐ์ ภัทรประสิทธิ์ และได้รับเลือกตั้งเป็นสมาชิกสภาผู้แทนราษฎรเพียงคนเดียวของพรรคในพื้นที่ภาคใต้

ปัจจุบัน ธานินทร์ วางมือทางการเมืองแล้ว จากกรณีที่ศาลจังหวัดตรัง ได้มีการอ่านคำพิพาษาตัดสินคดีกระทำความผิด พระราชบัญญัติการเลือกตั้งท้องถิ่น มาตรา 57 เมื่อพ.ศ. 2558 โดยมีโทษจำคุก 8 เดือน ปรับแปดหมื่นบาท แต่เจ้าตัวรับสารภาพ จึงให้รอลงอาญา 1 ปี และสั่งเพิกถอนสิทธิเลือกตั้งโดยมีกำหนดสิบปี 

ในปี 2563 เขามีชื่อเสียงอีกครั้งเนื่องจากเป็นผู้ประสานงานให้เกิดเที่ยวบิน SL117 ซึ่งเดินทางมาจากจาการ์ตามาลงที่หาดใหญ่พร้อมผู้โดยสารติดเชื้อโควิด19

### สมาชิกสภาผู้แทนราษฎร
ธานินทร์ ใจสมุทร ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดสตูล สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดสตูล สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดสตูล สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดสตูล สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดสตูล สังกัดพรรคชาติไทยพัฒนา

## เครื่องราชอิสริยาภรณ์

## อ้างอิง

หมวดหมู่:มุสลิมชาวไทย
หมวดหมู่:พนักงานรัฐวิสาหกิจชาวไทย
หมวดหมู่:นักการเมืองจากจังหวัดสตูล
หมวดหมู่:สมาชิกสภาผู้แทนราษฎรจังหวัดสตูล
หมวดหมู่:นายกองค์การบริหารส่วนจังหวัดของประเทศไทย
หมวดหมู่:นายกองค์การบริหารส่วนจังหวัดสตูล
หมวดหมู่:นักการเมืองพรรคประชาธิปัตย์
หมวดหมู่:นักการเมืองพรรคชาติไทยพัฒนา
หมวดหมู่:บุคคลจากโรงเรียนการไปรษณีย์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
มะปี๊ด

**มะปี๊ด**หรือ**ส้มจี๊ด** คนจีนแต้จิ๋วเรียกกำกั๊ดหรือกิมกิก เชื่อกันว่ามีต้นกำเนิดในประเทศจีนแล้วจึงแพร่กระจายมายังเอเชียตะวันออกเฉียงใต้ อินเดีย ฮาวาย หมู่เกาะเวสต์อินดีส อเมริกากลาง และอเมริกาเหนือ ลักษณะเป็นไม้ทรงพุ่มขนาดเล็ก ออกดอกตลอดปี ดอกเดี่ยว สีขาว ผลอ่อนสีเขียว เมื่อแก่เป็นสีส้มอมเขียว น้ำเยอะ รสเปรี้ยวจัด ใช้ปรุงรสน้ำพริก เพิ่มรสเปรี้ยวให้น้ำผลไม้ ในเวียดนามและฟิลิปปินส์นิยมนำไปแปรรูปโดยการแช่อิ่ม ดองเค็ม ตากแห้งและใช้ปรุงอาหาร

## อ้างอิง

## แหล่งข้อมูลอื่น
* 
* 
* 

หมวดหมู่:ผลไม้
หมวดหมู่:สกุลส้ม
ปอลอแนซ

thumb|<center> (1888)</center>
**ปอลอแนซ** (; ) เป็นบทเพลงเต้นรำของชาวโปแลนด์ ในจังหวะ k (เดิมเป็นเพลงเต้นรำที่มีลักษณะโอ่อ่าและสง่างาม) ใช้แสดงในงานพระราชพิธีและเพื่อการเฉลิมฉลอง เฟรเดริก ชอแป็ง เป็นผู้แต่งบทเพลงเต้นรำนี้เพื่อเป็นตัวแทนแห่งความเป็นชาตินิยมของชาวโปแลนด์

หมวดหมู่:ดนตรี